SPA บวกกว่า 2% สูงสุดรอบ 1 เดือน โบรกฯแนะซื้อเป้า 15.10 บ. ชี้ผลงานไตรมาส 2 สดใส
SPA บวกกว่า 2% สูงสุดรอบ 1 เดือน โบรกฯแนะซื้อเป้า 15.10 บ. ชี้ผลงานไตรมาส 2 สดใส อยู่ที่ 12.80 บาท บวก 0.30 บาท หรือ 2.40% มูลค่าซื้อขาย 14.87 ล้านบาท
SPA บวกกว่า 2% สูงสุดรอบ 1 เดือน โบรกฯแนะซื้อเป้า 15.10 บ. ชี้ผลงานไตรมาส 2 สดใส อยู่ที่ 12.80 บาท บวก 0.30 บาท หรือ 2.40% มูลค่าซื้อขาย 14.87 ล้านบาท
21 มิ.ย. 2562

ผู้สื่อข่าวรายงานว่า ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA  ล่าสุด ณ เวลา 12.11 น. อยู่ที่ 12.80 บาท บวก 0.30 บาท หรือ 2.40% สูงสุดที่ 12.90 บาท ต่ำสุดที่ 12.50 บาท ด้วยมูลค่าซื้อขาย 14.87 ล้านบาท ทั้งนี้ ราคาหุ้น SPA ปรับตัวขึ้นสูงสุดในรอบ 1 เดือน นับตั้งแต่ราคาหุ้นอยู่ที่ระดับ 12.90 บาท เมื่อวันที่ 14 พ.ค.2562

โดย บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” SPA ราคาเป้าหมาย 15.10 บาท/หุ้น จากการขยายสาขาเป็นไปตามแผน ในไตรมาส 3 และไตรมาส 4 จะเปิดในประเทศเพิ่ม 6 แห่งและต่างประเทศอีก 1 แห่ง ที่เมืองย่างกุ้ง ประเทศเมียนมาร์ คาดภายใน ก.ค.นี้ แต่ปรับประมาณการกำไรและGrowth ลงเล็กน้อย
อย่างไรก็ตามแม้ช่วงแรก (3-6 เดือน) สาขาใหม่จะทำให้แบกรับต้นทุนเพิ่มขึ้น แต่ด้วยแนวโน้มรายได้ที่คาดจะขยายตัวใกล้เคียงไตรมาส 1 ทั้งจากการเติบโตสาขาเดิมและสาขาเปิดใหม่, การเข้าซื้อ “CHABA” ตั้งแต่ต้นปี ( 5% ของรายได้) และการรับรู้ค่า Franchise (Upfront &amp; Monthly fee) น่าจะพอชดเชยการตั้งสำรองผลประโยชน์พนักงาน ราว 2 ล้านบาท และสนับสนุนให้ไตรมาส 2/62 เติบโตได้เมื่อเทียบจากปีก่อน
 